02007D0025 — DA — 21.12.2017 — 008.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS BESLUTNING af 22. december 2006 om visse beskyttelsesforanstaltninger i forbindelse med højpatogen aviær influenza og transport af fugle holdt som selskabsdyr, der ledsager deres ejere, til Fællesskabet (meddelt under nummer K(2006) 6958) (EØS-relevant tekst) (2007/25/EF) (EUT L 008 af 13.1.2007, s. 29)

Ændret ved:









▼B

KOMMISSIONENS BESLUTNING

af 22. december 2006

om visse beskyttelsesforanstaltninger i forbindelse med højpatogen aviær influenza og transport af fugle holdt som selskabsdyr, der ledsager deres ejere, til Fællesskabet

(meddelt under nummer K(2006) 6958)

(EØS-relevant tekst)

(2007/25/EF)







Artikel 1

Transport fra tredjelande

1. Medlemsstaterne tillader kun transport af levende fugle holdt som selskabsdyr fra tredjelande, hvis sendingen består af højst 5 fugle, og:

a) fuglene kommer fra et OIE-medlemsland, som hører under en af de regionale kommissioner, der er anført i del A i bilag I, eller

b) fuglene kommer fra et OIE-medlemsland, som hører under en af de regionale kommissioner, der er anført i del B i bilag I, på betingelse af at fuglene

▼M4

i) har været holdt i 30 dages isolation forud for eksport på afsendelsesstedet i et tredjeland, der er opført i del 1 i bilag I eller del 1 i bilag II til Kommissionens forordning (EU) nr. 206/2010 ( 1 ), eller

▼M9

ii) anbringes i 30 dages karantæne efter import til bestemmelsesmedlemsstaten på steder, der er godkendt i henhold til artikel 6, stk. 1, i Kommissionens gennemførelsesforordning (EU) nr. 139/2013 ( 2 ), eller

iii) inden for de sidste 6 måneder og senest 60 dage før afsendelsen fra det pågældende tredjeland er blevet vaccineret og mindst én gang genvaccineret mod aviær influenza af subtype H5 og H7; den eller de anvendte vacciner skal være godkendt til den pågældende art i overensstemmelse med producentens anvisninger, eller

iv) har været holdt i isolation i mindst 10 dage forud for eksport og er blevet testet med henblik på påvisning af aviær influenza-H5-antigen eller -genom og aviær influenza-H7-antigen eller -genom som foreskrevet i kapitlet om aviær influenza i Manual of Diagnostic Tests and Vaccines for Terrestrial Animals, som regelmæssigt opdateret af OIE, i en prøve, der er udtaget tidligst på isolationsperiodens tredje dag, og

▼M9

v) flyttes til en husstand eller andet opholdssted inden for Unionen, og de må ikke tages med på skuer, messer, udstillinger eller anden samling af fugle i en periode på 30 dage efter deres indførsel til Unionen med undtagelse af flytninger til en godkendt karantænefacilitet efter deres import til Unionen, jf. nr. ii).

▼B

2. At betingelserne i stk. 1 er overholdt, skal attesteres af en embedsdyrlæge (på basis af ejerens erklæring, når det drejer sig om betingelserne i stk. 1, litra b), nr. ii) i afsendelsestredjelandet efter certifikatmodellen i bilag II.

3. Veterinærcertifikatet suppleres med en erklæring fra ejeren eller dennes repræsentant i overensstemmelse med bilag III.

Artikel 2

Veterinærkontrol

1. Medlemsstaterne træffer de fornødne foranstaltninger for at sikre, at fugle holdt som selskabsdyr, der transporteres til Fællesskabets område fra et tredjeland, underkastes dokumentkontrol og identitetskontrol af de kompetente myndigheder på rejsendes indgangssted til Fællesskabets område.

2. Medlemsstaterne udpeger de i stk. 1 omhandlede myndigheder, som har ansvaret for denne kontrol, og underretter straks Kommissionen herom.

3. De enkelte medlemsstater udarbejder en liste over indgangssteder, jf. stk. 1, og sender den til de øvrige medlemsstater og til Kommissionen.

▼M9

4. Hvis kontrollen viser, at dyrene ikke opfylder kravene i denne beslutning, anvendes artikel 35 i Europa-Parlamentets og Rådets forordning (EU) nr. 576/2013 ( 3 ).

▼B

Artikel 3

Denne beslutning gælder ikke for transport til Fællesskabets område af fugle, der ledsager deres ejere, fra Andorra, Færøerne, Grønland, Island, ►M6 ————— ◄ Liechtenstein, Monaco, Norge, San Marino, Schweiz eller Vatikanstaten.

Artikel 4

Medlemsstaterne træffer straks de fornødne foranstaltninger for at efterkomme denne beslutning og offentliggøre foranstaltningerne. De underretter straks Kommissionen herom.

Artikel 5

Beslutning 2005/759/EF ophæves.

Artikel 6

Denne beslutning gælder indtil den ►M9 31. december 2018 ◄ .

Artikel 7

Denne beslutning er rettet til medlemsstaterne.









BILAG I

DEL A

OIE-medlemslande, der hører under OIE's regionale kommissioner, jf. artikel 1, stk. 1, litra a):

DEL B

OIE-medlemslande, der hører under OIE's regionale kommissioner, jf. artikel 1, stk. 1, litra b):

— Afrika

— Amerika

— Asien, Fjernøsten og Oceanien

— Europa

— Mellemøsten

▼M4









BILAG II

►(2) M9

►(2) M9









BILAG III

ERKLÆRING

Undertegnede ejer ( 4 )/person, der er ansvarlig for fuglen(e) på ejerens vegne (4) , erklærer følgende:

1. Fuglen(e) ledsages af undertegnede og er ikke bestemt til at blive solgt eller overdraget til en anden ejer.

2. Fuglen(e) vil forblive undertegnedes ansvar under den ikke-kommercielle transport af den/dem.

3. I tidsrummet mellem veterinærkontrollen forud for transporten og fuglen(e)s faktiske afsendelse forbliver fuglen(e) isoleret fra eventuel kontakt med andre fugle.

4. (4) enten [Fuglen(e) er blevet holdt på de pågældende steder i mindst de sidste 30 dage før afsendelsen uden at komme i kontakt med andre fugle.] (4) eller [Fuglen(e) har været holdt i de 10 dages isolation forud for transporten.] (4) eller [Jeg har indgået aftaler angående de 30 dages karantæne efter indførslen på karantænestationen jf. det relevante certifikat, og]

▼M9

5. Fuglen(e) skal flyttes til en husstand eller andet opholdssted inden for Unionen og må ikke tages med på skuer, messer, udstillinger eller anden samling af fugle i en periode på 30 dage efter indførslen til Unionen med undtagelse af flytninger til en godkendt karantænefacilitet efter indførsel til Unionen.

▼M4







Sted og dato Underskrift